SET พลิกปิดลบ 1 จุด หลัง “ดาวน์ฟิวเจอส์” ดิ่งกว่า 400 จุด วิตก “โควิด-19” กระทบศก.โลก
SET พลิกปิดลบ 1 จุด หลัง "ดาวน์ฟิวเจอส์" ดิ่งกว่า 400 จุด วิตก "โควิด-19" กระทบศก.โลก โดยดัชนีปิดตลาดวันนี้ ที่ระดับ 1,207.94 จุด ลดลง 1.01 จุด หรือ 0.08% มูลค่าการซื้อขาย 5.5 หมื่นล้านบาท
28 ต.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,207.94 จุด ลดลง 1.01 จุด หรือ 0.08% มูลค่าการซื้อขาย 5.5 หมื่นล้านบาท ขณะที่ดัชนีดาวโจนส์ล่วงหน้า ณ เวลา 17.22 น. (ตามเวลาประเทศไทย) อยู่ที่ระดับ 26,939 จุด ลบ 425 จุด หรือ 1.57%
10 หุ้นกดดัชนีวันนี้

ด้าน นายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ กิมเอ็ง (ประเทศไทย) เปิดเผยว่า ตลาดหุ้นไทยวันนี้ผันผวนทั้งในแดนบวก-ลบสลับกัน โดยโมเมนตัมในประเทศผ่อนคลายพอควรจากปัจจัยการเมืองลดความร้อนแรงหลังผ่านการประชุมรัฐสภาสมัยวิสามัญแล้ว ทางรัฐบาลก็พยายามที่จะหาทางออกในการแก้รัฐธรรมนูญ ทำให้มีการเข้ามาเล่นเก็งกำไรหุ้นเป็นรายตัว อิงหุ้นที่คาดจะมีงบการเงินไตรมาส 3/63 ออกมาดี เป็นต้น
ขณะที่ดาวโจนส์ฟิวเจอร์สก็ติดลบมากขึ้นเรื่อย ๆ โดยในช่วงบ่ายติดลบถึง 400 จุด เช่นเดียวกับตลาดในยุโรปที่เทรดบ่ายนี้ติดลบกว่า 2% จากความกังวลสถานการณ์การแพร่ระบาดไวรัสโควิด-19 ในสหรัฐ และยุโรป ที่มีจำนวนผู้ติดเชื้อเพิ่มขึ้นจะกระทบเศรษฐกิจ และมาตรการกระตุ้นเศรษฐกิจของสหรัฐฯก็ล่าช้า ทำให้ตลาดบ้านเราในช่วงบ่ายเซไปด้วย
อย่างไรก็ดี ช่วงนี้ให้ติดตามการทยอยประกาศผลประกอบการของบริษัทจดทะเบียนงวดไตรมาส 3/63 ทั้งของต่างประเทศและไทย ซึ่งถ้าบริษัทไหนมีกำไรดีก็มีจังหวะที่จะกระตุกได้บ้าง และให้ติดตามการประชุมธนาคารกลางญี่ปุ่น (BOJ) ที่มีขึ้นในวันที่ 28-29 ต.ค.นี้ รวมทั้งติดตามการประชุมธนาคารกลางยุโรป (ECB) ที่จะมีขึ้นในวันที่ 29 ต.ค.นี้
สำหรับแนวโน้มการลงทุนในวันพรุ่งนี้ (29 ต.ค.) นายวิจิตร กล่าวว่า ตลาดฯคงจะแกว่งตัวในกรอบสร้างฐานไปก่อน พร้อมให้กรอบการแกว่งไว้ที่ 1,200-1,225 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
SCGP   มูลค่าการซื้อขาย    6,722.90 ล้านบาท  ปิดที่  34.25 บาท  ลดลง   1.50 บาท
STA    มูลค่าการซื้อขาย    1,788.60 ล้านบาท  ปิดที่  34.00 บาท  เพิ่มขึ้น  2.00 บาท
PTT    มูลค่าการซื้อขาย    1,640.31 ล้านบาท  ปิดที่  31.50 บาท  ลดลง   0.50 บาท
AOT    มูลค่าการซื้อขาย    1,637.16 ล้านบาท  ปิดที่  53.00 บาท  ลดลง   1.25 บาท
BBL    มูลค่าการซื้อขาย    1,287.82 ล้านบาท  ปิดที่  96.00 บาท  เพิ่มขึ้น  2.00 บาท
ตลาดหุ้นเอเชีย
